अंदरूनी लड़ाई के कारण एबीवीपी प्रत्याशी की स्थिति कमजोर होती जा रही थी और विपक्षी प्रत्याशी मजबूत होते जा रहे थे। इसी कारण दोपहर में बवाल होने के बाद छह घंटे के अंदर चुनाव स्थगित करने का निर्णय ले लिया गया। विश्वविद्यालय प्रशासन से लगायत शासन तक कोई नहीं चाहता था कि मुख्यमंत्री के शहर के विश्वविद्यालय में छात्रसंघ चुनाव में एबीवीपी प्रत्याशियों की हार हो और यह खबर लोकसभा उपचुनाव की तरह राष्ट्रीय स्तर पर सुर्खियां बने।